Hoe vorder die Bantingboerekosboek? – toortsie.com
Hoe vorder die Bantingboerekosboek?
Desember 4, 2015 Desember 5, 2015 ~ Toortsie
Mooi! Die boek vorder mooi. Ek is so verskriklik dankbaar vir almal wat gehelp het om die boek daar te kry waar hy nou is, ek wens ek kon hulle almal se name op die voorblad sit!
So waar staan hy vandag?
Die uitleg, alles is klaar. Die DVD is vir die drukkers stuur … wat twee dae sal neem vir die proef … wat vir L gestuur sal word vir goedkeuring. Sodra dit goedgekeur is, maksimum 5 werksdae, dan is hy klaar!
Julle kan altyd die bladsy bo-aan my blog volg om te sien wat aangaan. Op daardie bladsy is ‘n bestelknoppie waar jy die boek sal kan bestel. Dis nou al beskikbaar, maar moet asb nog nie bestel nie, dan gaan jy baie lank wag. Dis egter in Amerikaanse Dollars omdat dit deur Paypal is en die Suid-Afrikaanse Rand nog nie ‘n opsie is nie. Ek sal, sodra die boek goedgekeur is en hulle besig is met die finale druk van die boek, dadelik vir julle sê as julle wil bestel.
As ek dit nou self mag sê: Die boek is regig mooi! Ek kan nie glo dat dit my ou gewone kossies is wat so mooi lyk nie. L, die bladuitlêer het haarself toetentaal oortref! Ek wil net kyk en kyk en kyk daarna. Wat ek die meeste daarvan bewonder, is dat sy dit reggekry het om my persoonlikheid in die boek vas te vang. Daar is net niks in waarvan ek nie hou nie!
Die boek het 140 bladsye, ongeveer 60 resepte, en natuurlik my Bantingstorie.
Ek is baie, baie opgewonde!
Hier is solank ‘n voorsmakie van die V O O R B L A D:
Vir gereelde opdatering van nuus, ‘like’ my ‘page’, Toortsie se Bantingboerekos.
Posted in Banting, LCHF,Boeke en flieks,Kosdinge	Banting BoerekosBanting boerekos resepteboekBantingboerekosBoerekos vir Banters
‹ PreviousToortsie se Toeka Tokkel oor brille en pille
Next ›Die agterblad
11 thoughts on “Hoe vorder die Bantingboerekosboek?”
Desember 4, 2015 om 8:36 vm
Wow! Maar ons is trots op jou. Die voorblad lyk pragtig. Jammer ons kon dit nie noual vir ‘n kersgeskenk gekoop het nie.
So jy kan al amper begin rus? Geluk Toorts.
Desember 4, 2015 om 9:32 vm
Dis hopelik betyds vir Kersfees, maar of die posdiens genadig sal wees, weet ek nie! 🙂
Desember 4, 2015 om 9:30 vm
Pragtig man. Dis heerlik dat jy so tevrede is met alles. Nog net die laaste slapies dan is hul in die wye wêreld en almal kan dit geniet. Baie geluk!
Desember 4, 2015 om 11:25 vm
Aaaaaaa!! Wonderlik!! Baie baie geluk!! Wát ‘n vrolike en opgewekte voorblad!
Desember 4, 2015 om 11:33 vm
Dankie! Dis hoe ek dit wil hê. 🙂 vrolik. 🙂
Desember 4, 2015 om 2:18 nm
Ek wou nog sê: op die foto lyk jy vir my heel maer. Lyk of banting jou goed gedoen het.
Desember 4, 2015 om 2:27 nm
Dankie. Ek isnog nie heeltemal op my doelgewig nie, maar is baie tevrede. Ek het in die begin 13 kg verloor. Staan al stil sedert Februarie. Dis wonderlik, gewoonlik is my gewig iewers op pad heen. Banting is goed vir my.
Desember 4, 2015 om 7:27 nm
Fantasties! Die baba is amper hier!
Desember 4, 2015 om 7:30 nm
Jip. Dis wraggies amper so – swangerskap en al!
Desember 4, 2015 om 8:09 nm
Kan dink hoe opgewonde jy oor jou baba is. Seënwense!!!